**การขอยกเว้นประสบการณ์การทำงานของผู้สมัครเข้าศึกษาหลักสูตรระดับปริญญาโทแผน ข สาขามนุษยศาสตร์**

จากการที่เกณฑ์การเปิดสอนหลักสูตรแผน ข ได้มีข้อกำหนดว่า ผู้สมัครเข้าศึกษาต้องเป็นผู้มีประสบการณ์การทำงานในสาขาวิชาที่เกี่ยวข้องมาแล้วระยะหนึ่ง คณะอักษรศาสตร์ได้ชี้แจงว่า ข้อกำหนดดังกล่าวมีผลกระทบต่อการรับสมัครผู้เข้าศึกษาในหลักสูตรอักษรศาสตรมหาบัณฑิต สาขาวิชาภาษาอังกฤษ สาขาวิชาภาษาเยอรมัน และสาขาวิชาศิลปการละคร กล่าวคือ หลักสูตรดังกล่าวเน้นด้านวิชาการ ไม่ได้มีลักษณะเป็นวิชาชีพซึ่งต้องการประสบการณ์การทำงานของผู้เรียนเป็นพื้นฐานหรือช่วยเอื้อในการศึกษา  ผู้สำเร็จการศึกษาระดับปริญญาตรีในสาขาวิชาทางด้านภาษาต่างประเทศที่จะเข้าศึกษาต่อระดับสูงขึ้นส่วนใหญ่มีความประสงค์จะเข้าศึกษาทันทีหลังจากจบการศึกษาก่อนที่จะออกไปสู่ตลาดแรงงาน  สำหรับสาขาวิชาศิลปการละครนั้นผู้สำเร็จการศึกษาระดับปริญญาตรีมีประสบการณ์การทำงานด้านศิลปะการละครระหว่างการศึกษามาแล้วแม้ว่าจะยังไม่เคยประกอบอาชีพก็ตาม

 คณะกรรมการนโยบายวิชาการ ในการประชุมครั้งที่ 4/2552 เมื่อวันที่ 13 สิงหาคม 2552 ได้พิจารณาตามเหตุผลที่คณะอักษรศาสตร์ชี้แจงแล้วมีมติให้ยกเว้นประสบการณ์การทำงานของผู้สมัครเข้าศึกษาในหลักสูตรปริญญาโท แผน ข สาขามนุษยศาสตร์ แต่ให้รักษามาตรฐานของหลักสูตรแผน ก และแผน ข ให้มีความแข็งแกร่งทางวิชาการเท่าเทียมกัน

(มติคณะกรรมการนโยบายวิชาการครั้งที่ 4/2552-13 สิงหาคม 2552**)**